

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. szeptember 30.-i rendes ülésére**

**Napirend tárgya:**

**Közművelődési rendelet felülvizsgálata**

**A napirendet tárgyaló ülés dátuma**: **2024.09.30.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**Jogszabályi hivatkozások:**

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki Önkormányzat Képviselő-testülete 2019. február 25. napján alkotta meg a helyi közművelődésről szóló 6/2019. (II.25.) rendeletét.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 83/A. (1) bekezdése értelmében a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján — a Közművelődési Kerekasztallal és a települési nemzetiségi önkormányzattal való egyeztetést követően rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.

A települési önkormányzat a közművelődési rendeletét a – Közművelődési Kerekasztallal és a települési nemzetiségi önkormányzattal való egyeztetés keretében – legalább ötévente felülvizsgálja.

Az Önkormányzat az NMI közreműködésével elvégezte a helyi közművelődésről szóló 6/2019. (II.25.) rendelet felülvizsgálatát.

Telki, 2024. szeptember 30.

Deltai Károly

 Polgármester

**Telki község képviselő testületének 6/2019 (II.25.) önkormányzati rendelete**

**A helyi közművelődésről**

Telki község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

**1. A rendelet célja és hatálya**

**1. §.**

E rendelet célja, hogy Telki község Önkormányzata (a továbbiakban: önkormányzat) művelődési érdekeinek és kulturális szükségleteinek figyelembevételével a helyi lehetőségek, sajátosságok alapján meghatározza az önkormányzat közművelődési feladatait, az ellátandó közművelődési alapszolgáltatások körét, azok ellátási formáját, módját és mértékét.

**2. §**

A rendelet hatálya kiterjed

*a)* a helyi közművelődési tevékenység megvalósulásában részt vevő állampolgárokra;

*b)* a település közművelődési intézményére, annak fenntartóira, alkalmazottaira, működtetőire;

*c)* közművelődési megállapodás alapján vagy más formában támogatott intézményekre, szervezetekre, vállalkozásokra, azok fenntartóira és működtetőire

**2. Telki község közművelődési feladatai**

**3. §.**

(1) Az Önkormányzat a település minden lakosának biztosítja a kultúrához való hozzáférés jogát és lehetőségét.

(2) Az Önkormányzat a helyi társadalom művelődési érdekeinek és kulturális szükségleteinek figyelembevételével, a helyi lehetőségek, sajátosságok alapján az alábbi közművelődési alapszolgáltatások biztosításáról gondoskodik:

a, művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

* helyi társadalom kulturális önszerveződő tevékenységének erősítése;
* az ismeretszerző, az amatőr alkotó, művelődő közösségek tevékenységének támogatása;
* az életkor-, érdeklődés-, élethelyzet szerint szerveződő klubok, körök tevékenységének támogatása.
* az iskolarendszeren kívüli, öntevékeny, önképző tanfolyamok, életminőséget és életesélyt javító tanulási lehetőségek megteremtése,

b) a közösségi és társadalmi részvétel fejlesztése,

* a település rendezvények méltó megszervezése, megemlékezés a nemzeti és helyi ünnepekről;
* a képző-, ipar- a népművészet hagyományos tevékenységeinek gyakorlásához tanfolyamok, bemutatók és kiállítások szervezése, fellépési alkalmak biztosítása;
* kulturális értékeink megismeréséhez művelődési alkalmak, irodalmi estek, színházi előadások, hangversenyek, művészeti kiállítások megteremtésében,

d) a hagyományos közösségi kulturális értékek átörökítése feltételeinek biztosítása,

* a szabadidő kulturált és művelődési célú eltöltéséhez, az igényekhez alkalmazkodó rendezvények szervezése,

helyi művelődési, művészeti és közösségi élet segítése, anyagi és infrastrukturális lehetőségeinek megteremtése;

a település kulturális értékeinek, hagyományainak feltárása, megismertetése, helytörténeti gyűjtemény működtetésével, helytörténeti munkák megjelentetésével

**A közművelődési alapszolgáltatások és közművelődési feladatok ellátásának szervezeti keretei**

**5. §**

(1) Az önkormányzat a közművelődési alapszolgáltatásait, feladatait elsődlegesen az általa alapított, költségvetési szervként működő Kodolányi János Közösségi Ház és Könyvtár (címe: 2089 Telki Petőfi utca 2-4.) intézmény kereteiben látja el, amelynek intézmény típusa művelődési ház.

(2) A Közösségi Ház és Könyvtár munkáját a képviselő-testület által elfogadott munkaterv és a munkaterv részét képező szolgáltatási terv szerint végzi, munkájáról évente beszámolót készít.

(3) Az Önkormányzat a közművelődési intézmény által készített munkatervet és annak mellékletét képező szolgáltatási tervet legkésőbb a március 1-je utáni első, soron következő testületi ülésén fogadja el.

(4) Az önkormányzat biztosítja az intézmény működtetéséhez szükséges, az ellátandó alapszolgáltatásoknak megfelelő számú és képzettségű szakember foglalkoztatását.

(5) Az önkormányzat biztosítja az ellátandó alapszolgáltatásoknak megfelelő infrastrukturális és tárgyi feltételeket, eszközöket.

**A közművelődési alapszolgáltatások ellátásában együttműködő partnerek**

**6.§**

(1) Az önkormányzat a közművelődési alapszolgáltatásainak és feladatainak ellátása során együttműködik:

*a)* Telki községben működő, közművelődési feladatokat is ellátó, valamint művészeti, hagyományőrző, kulturális tevékenységet végző szervezetekkel, személyekkel;

*b)* az egyházakkal és közösségeikkel;

*c)* az oktatási és nevelési intézményekkel;

*d)* a kulturális-művészeti főtevékenységű civil szervezetekkel,

e) megyei és országos szakmai szervezetekkel.

**A közművelődés finanszírozásának alapelvei**

**7.§**

(1) Az önkormányzat közművelődési feladatait éves költségvetéséből finanszírozza, amelynek forrása a központi költségvetésből származó közművelődési támogatás, az önkormányzati saját költségvetési támogatása, az intézmény saját bevétele, valamint elkülönített állami pénzalapokból, valamint a pályázati úton elnyerhető támogatások. További forrás természetes és jogi személyek, szervezetek pénzügyi támogatása.

(2) Az önkormányzat közművelődési feladatai ellátása, céljainak megvalósítása érdekében helyi székhelyű kulturális feladatokat ellátó jogi személyeket vagy jogi személyiséggel nem rendelkező szervezeteket évente pályázati úton, pénzügyi támogatásban is részesíthet.

(3) Az Önkormányzat a közművelődési alapszolgáltatások támogatására kiírt pályázatokhoz szükséges önrész mértékét az éves költségvetési rendeletében határozza meg.

(4) A kiemelt települési közművelődési nagyrendezvények, fesztiválok, testvérvárosi kapcsolatok, nemzetiségi kultúra, gyermek és ifjúsági feladatok finanszírozására az Önkormányzat éves költségvetésében keretet különít el, ütemezésükre éves programtervet készít.

**Záró rendelkezések**

**8. §.**

(1) E rendelet a kihirdetését követő napon lép hatályba.

(2) A rendelet kihirdetésével hatályát veszti Telki község Önkormányzata Képviselő-testületének a helyi közművelődésről szóló 6/2019 (II.25.)Önkormányzati rendelete.

                                    Deltai Károly                                     dr. Lack Mónika

                                    polgármester                                         jegyző